**ส่วนที่ 1**

**บทนำ**

**1. หลักการและเหตุผล**

การทุจริตคอร์รัปชั่น เป็นปัญหาสำคัญหนึ่งที่ก่อให้เกิดความเสียหายแกประเทศไทยมาอย่างต่อเนื่อง ไม่ว่าจำเป็นความเสียหายต่อระบบเศรษฐกิจ สังคม การเมือง และพัฒนาพัฒนาประเทศ ซึ่งส่วนหนึ่งเกิดจากปัญหาโครงสร้างทางเศรษฐกิจ การเมือง ที่มีลักษณะผูกขาดอำนาจอยู่ในคนกลุ่มน้อยที่มีความรู้ ทุน และอำนาจการเมือง นอกจากนี้สังคมไทยยังมีวัฒนธรรม และค่านิยมที่เป็นปัญหาอุปสรรคในต่อต้านการทุจริต ผู้บริหารระดับสูงของภาครัฐ ภาครัฐกิจบางแห่งไม่ประพฤติตนให้เป็นแบบอย่าที่ดี บกพร่องในการบริหารจัดการด้วยหลักธรรมาภิบาล (Good Governance) และมีการกระทำที่ขัดกันระหว่างผลประโยชน์ส่วนบุคคลและผลประโยชน์ส่วนบุคคลและผลประโยชน์ส่วนรวม ภาคเอกชนและองค์กรธุรกิจบางแห่งยังขาดจริยธรรม และไม่ปฏิบัติตามหลักบรรษัทภิบาล (Corporate Governance) ประชาชนยังขาดจิตสำนึก และไม่มีความตระหนักในความเสียหายที่จะเกิดขึ้น จุดอ่อนของกระบวนการป้องกันและปราบปรามการทุจริตเกิดจากทุกภาคส่วนขาดการส่งเสริมและสนับสนุนการยกย่องเชิดชูคนดีให้เกิดขึ้นในสังคมอย่างจริงจังและต่อเนื่อง

 จากปัญหาดังกล่าวข้างต้น องค์กรปกครองส่วนท้องถิ่น จะต้องให้ความสำคัญและตระหนักถึงปัญหาดังกล่าว จึงจำเป็นต้องเร่งสร้างภาพลักษณ์ ความเชื่อมั่นให้กับหน่วยงานทั้งภายในและภายนอกองค์กร โดยเฉพาะประชาชนให้ได้เข้ามามีส่วนร่วมในการบริหารงาน การตรวจสอบการทำงานขององค์กรปกครองส่วนท้องถิ่น ซึ่งบุคคลที่มีส่วนสำคัญที่จะทำให้องค์กรปกครองส่วนท้องถิ่น ปลอดทุจริตหรือการทุจริตมีทิศทางลดน้อยถอยลง ย่อมเกิดจากบุคลากรในองค์กร ซึ่งประกอบด้วยฝ่ายการเมืองและข้าราชการฝ่ายประจำ จะต้องมีจิตสำนึกในค่านิยม ทัศนคติที่ชื่นชม ยอมรับ หลักคุณธรรม จริยธรรม ประกอบหลักการใช้กฎหมาย ระเบียบ ข้อบังคับฯ ในการบริหารหรือการปฏิบัติงาน และเพื่อเป็นไปตามเจตนารมณ์ของรัฐธรรมนูญฉบับปัจจุบันบัญญัติให้รัฐ จะต้องให้ความเป็นอิสระแก่องค์กรปกครองส่วนท้องถิ่น โดยยึดหลักแห่งการปกครองตนเองตามเจตนารมณ์ของประชาชนในท้องถิ่น และส่งเสริมให้องค์กรปกครองส่วนท้องถิ่นเป็นงานหลักในการจัดหาบริการสาธารณะ รวมทั้งมีส่วนร่วมในการตัดสินใจแก้ไขปัญหาในระดับพื้นที่ ส่วนการกำกับดูแลองค์กรปกครองส่วนท้องถิ่น จะทำได้เท่าที่จำเป็นตามกรอบที่กฎหมายกำหนด และต้องเป็นไปเพื่อคุ้มครองประโยชน์ของประชาชนในท้องถิ่นหรือประโยชน์ของประเทศโดยรวม

 เทศบาลตำบลสุเทพ อำเภอเมืองเชียงใหม่ จังหวัดเชียงใหม่ ซึ่งเป็นองค์กรปกครองส่วนท้องถิ่นหนึ่ง ต้องการที่จะสร้างภาพลักษณ์หรือการเป็นต้นแบบในด้านการป้องกันการทุจริต และขยายผลไปยังภาคีเครือข่ายอื่น ได้ยึดหลักการบริหารงานและการปฏิบัติงานเพื่อประโยชน์ของประชาชนอย่างแท้จริงและยั่งยืนสืบไป

**2. วัตถุประสงค์ของการจัดทำแผน**

 2.1 เพื่อเป็นแนวทางการบริหารราชการ ให้เป็นองค์กรปกครองส่วนท้องถิ่นต้นแบบ ในการป้องกันการทุจริต ของเทศบาลตำบลสุเทพ

 2.2 เพื่อส่งเสริมและเสริมสร้างให้บุคลากรของเทศบาลตำบลสุเทพ ปฏิบัติราชการโดยยึดหลักธรรมภิบาล มาตรฐานทางคุณธรรม จริยธรรม และการบริหารกิจการบ้านเมืองที่ดี

 2.3 เพื่อส่งเสริมบทบาทมีส่วนร่วมของภาคประชาชน ในการติดตามตรวจสอบการทุจริตและประพฤติมิชอบในภาครัฐให้มีความเข้มแข็ง

-2-

 2.4 เพื่อให้มีระบบ และกลไกในป้องกันและตรวจสอบมิให้เกิดการทุจริต หรือการปฏิบัติหน้าที่โดยมิชอบในการปฏิบัติราชการของเทศบาลตำบลสุเทพ

 2.5 เพื่อให้ทุกภาคส่วนรู้เท่าทัน ร่วมคิดป้องกันการทุจริต โดยมีการพัฒนาศักยภาพและคุณธรรมจริยธรรมของบุคลากรด้านการป้องกันและปราบปรามการทุจริตอย่างทั่วถึง

**3. เป้าหมาย**

 3.1 ข้าราชการทั้งฝ่ายการเมืองและฝ่ายประจำของเทศบาลตำบลสุเทพ ตลอดจนประชาชนมีจิตสำนึกในเรื่องของความซื่อสัตย์ สุจริต โปร่งใส เป็นธรรม ไม่ใช้ตำแหน่งหน้าที่ไปในทางที่มิชอบทุกฝ่าย

 3.2 เทศบาลตำบลสุเทพ มีระบบการปฏิบัติงานที่ปฏิบัติงานที่สามารถป้องกันปัญหาเกี่ยวกับการทุจริตและประพฤติมิชอบของข้าราชการ และเจ้าหน้าที่ และสามารถจัดการกับกรณีการทุจริตและประพฤติมิชอบอย่างรวดเร็ว โปร่งใส มิให้ข้าราชการอื่นใช้เป็นเยี่ยงอย่าง

 3.3 หน่วยงานสามารถประสานความร่วมมือในองค์กรและภายนอกองค์กรในการป้องกัน และปราบปรามการทุจริตภาครัฐ

 3.4 เทศบาลตำบลสุเทพ สามารถพัฒนาระบบและกลไลในการตรวจสอบ ควบคุม และถ่วงดุลการใช้อำนาจให้เหมาะสม

 3.5 เทศบาลตำบลสุเทพ พัฒนาบุคลากรผู้ปฏิบัติหน้าที่ในการป้องกันและปราบปรามการทุจริต

**4. ประโยชน์ของการจัดทำแผน**

 4.1 คณะผู้บริหาร สมาชิกสภาเทศบาล ข้าราชการ และเจ้าหน้าที่ ของเทศบาลตำบลสุเทพ มีจิตสำนึกในการปฏิบัติราชการ เพื่อประชาชนมีความซื่อสัตย์ สุจริต ปฏิบัติงานด้วยความโปร่งใส

 4.2 ประชาชนมีจิตสำนึกในการเห็นประโยชน์ของส่วนร่วม และเฝ้าระวังการทุจริตของเทศบาลตำบลสุเทพ

 4.3 มีระบบการควบคุมและตรวจสอบการปฏิบัติงาน เพื่อให้งานมีประสิทธิภาพและลดโอกาสในการกระทำการทุจริตและประพฤติมิชอบ

 4.4 สร้างระบบในการจัดการกับการทุจริตให้เป็นไปด้วยความรวดเร็ว

 4.5 พัฒนาและเสริมสร้างบุคลากรและหน่วยงานในการต่อต้านและปราบปรามการทุจริต

 4.6 เทศบาลตำบลสุเทพได้รับการยอมรับจากทุกภาคส่วนราชการ ประชาชนในการเป็นองค์กรปกครองท้องถิ่น ต้นแบบ ด้านการป้องกันการทุจริต